wickkiey/tamil-wikipedia-chunked huggingface dataset:
# சர்வதேசமயப்படுத்தலும் உள்ளூர்மயப்படுத்தலும்

## செலவுகளும்,நன்மைகளும்

வியாபார ஸ்தானத்திலிருந்து பார்க்கும் போது உள்ளுர்மயபடுத்தலில் வரும் நன்மைகள் பரந்த சந்தைகளில் பயன்படுகின்றன. வியாபார ஸ்தானத்திலிருந்து உள்ளுமயமாக்கப்பட்ட பொருட்கள் ஒன்றுக்கு மேற்பட்ட மொழிகளில் பாவிக்கலாம் என்பது வெளிப்படை.இதனால் இப் பொருட்களை தயாரிப்பவர்கள் அவர்களின் வரவு செலவுகளை திட்டம் செய்தல் வேண்டும்.சர்வதேச சந்தைக்கு தயாரிப்பதற்கு கூடிய செலவாகும்.ஆனால் அது உலக பொருளாதரத்தை உயர்த்தும்.மென்பொருளுக்குரிய பணத்தை கொடுக்காமல் கருப்பு சந்தையில் விற்கப்படும் உள்ளுமயமக்கப்பட்டமென்பொருள் மூலம் பொருளாதாரம் பாதிக்கப்படும். இதனால் இறுதி பாவனையாளர்களுக்கு தாங்களே உள்ளுர்மயமக்கப்பட மென்பொருளை மாற்றியமைக்ககூடிய வாய்ப்பு இல்லாமல் போகும்.இது போன்றே எல்லாவாற்றிற்கும் அடிப்படை சூழல் (open source enviornment).
# சர்வதேசமயப்படுத்தலும் உள்ளூர்மயப்படுத்தலும்

## திறந்த மூல மென்பொருள் (open source software)

இது இலவசமாக திருத்தியமைக்கலாம், அதே போன்று திரும்பவும் விநியோகிக்கலாம். இது சர்வதேசமயமாதலுக்கு முக்கியமானது. இதன் மூலம் KDE செயற்திட்டம் 100 மொழிகளுக்கு மேல் மொழிபெயர்க்கப்பட்டது.  
இதன் பயன்பாட்டை மென்பொருளின் ஆரம்பகர்த்தவாகிய நபரால் அது எல்லாவற்றிற்கும் அடிப்படை மென்பொருளா அல்லது அதற்கு அனுமதி பத்திரம் தேவையா என்பது தீர்மானிக்கப்படும்.
# சர்வதேசமயப்படுத்தலும் உள்ளூர்மயப்படுத்தலும்

## உதவும் ஆதாரங்கள்

- NET Internationalization: The Developer's Guide to Building Global Windows and Web Applications, Guy Smith-Ferrier, Addison-Wesley Professional, 7 August 2006.  
- A Practical Guide to Localization, Bert Esselink, John Benjamins Publishing, [2000].
- Business Without Borders: A Strategic Guide to Global Marketing, Donald A. DePalma, Globa Vista Press [2004].
Retrieved from "http://en.wikipedia.org/wiki/Internationalization_and_localization"
- Lydia Ash: The Web Testing Companion: The Insider's Guide to Efficient and Effective Tests, Wiley, May 2, 2003.
# கே. ஆர். ராமசாமி

**கே. ஆர். ராமசாமி** (ஏப்ரல் 14, 1914 - ஆகத்து 5, 1971) தமிழ் நாடக மற்றும் திரைப்பட நடிகரும், பாடகரும் ஆவார். *நடிப்பிசைப் புலவர்* என்றழைக்கப்பட்டவர். 1935 முதல் 1969 வரை திரைப்படங்களில் நடித்தவர். கதாநாயகனாகப் பல படங்களில் நடித்திருக்கிறார். அறிஞர் அண்ணாவின் வேலைக்காரி திரைப்படம் இவருக்குப் பெரும் புகழைத் தேடித் தந்தது.
# கே. ஆர். ராமசாமி

## வாழ்க்கைச் சுருக்கம்

தமிழ்நாடு கும்பகோணத்தைப் பிறப்பிடமாகக் கொண்ட ராமசாமியின் கலை வாழ்க்கை மதுரை ஒரிஜினல் பாய்ஸ் கம்பனியில் ஆரம்பமானது. தனது ஆறாவது வயதிலேயே நாடக மேடையில் ஏறினார். தனது பதின்மூன்றாவது வயதில் டி. கே. எஸ். சகோதரர்களின் ஸ்ரீ பால சண்முகானந்த சபையில் இணைந்து கொண்டார். எட்டாண்டு காலம் இதே கம்பனியில் பணியாற்றினார். அப்போது *மேனகா* என்ற தங்களது நாடகத்தை டி.கே.எஸ் சகோதரர்கள் மேனகா என்ற அதே பெயரில் திரைப்படமாக எடுத்தார்கள். 1935 ஆம் ஆண்டில் வெளிவந்த இந்தப் படத்தில் பைத்தியக்காரனாக கே.ஆர்.ராமசாமி நடித்தார். இதுவே இவரது முதலாவது படமும் தமிழில் வெளிவந்த முதலாவது சமூகப்படமும் ஆகும்.  
இதன் பின்னர் சண்முகம் சகோதரர்களின் குமாஸ்தாவின் பெண் (1941) படத்தில் "சினிமா இயக்குநர் வி.பி.வார்" என்ற நகைச்சுவை வேடத்தில் நடித்தார். ராமசாமியை முதன் முதலாகக் கதாநாயகனாக்கியது பூம்பாவை (1944). இவருடன் யூ. ஆர். ஜீவரத்தினம் இணைந்து நடித்தார்.  
கலைவாணர் என்.எஸ்.கிருஷ்ணனின் என்.எஸ்.கே நாடகக் குழுவில் இணைந்தார். என்.எஸ்.கிருஷ்ணன் சிறை செல்ல நேர்ந்த பிறகு, அவரது நாடக சபையில் இருந்து விலகி கலைவாணர் பெயரிலேயே கிருஷ்ணன் நாடக சபாவை ஜூலை 17, 1946 இல் தொடங்கினார். திராவிட இயக்கத்தோடு, குறிப்பாக அறிஞர் அண்ணாவோடு மிகுந்த ஈடுபாடு கொண்டிருந்தார். சொந்தத்தில் ராமசாமி நாடகக் குழுவைத் தொடங்கியதும், இக்குழுவிற்காகவே அண்ணா வேலைக்காரி, ஓர் இரவு ஆகிய நாடகங்களை எழுதிக் கொடுத்தார்.  
தெய்வ நீதி (1947), கங்கணம் (1947), பில்ஹணா ஆகிய படங்களில் நடித்தார். கிருஷ்ண பக்தியில் துணை நடிகராக நடித்தார்.  
ராமசாமிக்கு பெரும்புகழைத் தேடித்தந்த படம் வேலைக்காரி. இது 1949 இல் வெளிவந்தது. இதனைத்தொடர்ந்து 1950 இல் விஜயகுமாரியில் டி. ஆர். ராஜகுமாரியுடன் சேர்ந்து நடித்தார். அண்ணாவின் ஓர் இரவு (1951) திரைப்படமும் இவருக்குப் புகழைத் தேடித்தந்தது.  
எதையும் தாங்கும் இதயம் திரைப்படத்தில் எஸ். ஜானகியுடன் இணைந்து *உள்ளம் தேடாதே என்று சொல்லுதே* என்ற பிரபலமான பாடலைப் பாடினார்.
# கே. ஆர். ராமசாமி

## பிற்காலம்

பின்னாட்களில் நாடோடி (1966), அரச கட்டளை (1967), நம் நாடு (1969) போன்ற படங்களில் கௌரவ நடிகராக ராமசாமி நடித்தார். திரையுலகில் பல துறைகளிலும் தன்னை நிலை நிறுத்திப் புகழ்பெற்ற கே. ஆர். ராமசாமி ஆகஸ்ட் 1971 இல் மறைந்தார்.
# கே. ஆர். ராமசாமி

## நடித்த திரைப்படங்களின் பட்டியல்

1. பூம்பாவை (1944)
1. தெய்வ நீதி (1947)
1. கங்கணம் (1947)
1. கிருஷ்ண பக்தி (1949)
1. வேலைக்காரி (1949)
1. விஜயகுமாரி (1950)
1. காஞ்சனா (1952)
1. துளி விசம் (1954)
1. சுகம் எங்கே (1954)
1. சொர்க்க வாசல் (1954)
1. மேனகா (1955)
1. நீதிபதி (1955)
1. சதாரம் (1956)
1. அவன் அமரன் (1958)
1. கன்னியின் சபதம் (1958)
1. தலை கொடுத்தான் தம்பி (1959)
1. செந்தாமரை (1962)
1. எதையும் தாங்கும் இதயம் (1962)  
- வானொலி மஞ்சரி, ஜனவரி 1999, கொழும்பு
- பேசும்படம், மார்ச் 1949, சென்னை
- பேசும்படம், மே 51, சென்னை
- திராவிட இயக்கத் தூண்கள் (1999), க. திருநாவுக்கரசு, நக்கீரன் பதிப்பகம்
# கே. ஆர். ராமசாமி

## வெளியிணைப்புகள்

- *The man who started the trend*
# ஒசே ரிசால்

**ஒசே புரட்டாசியோ ரிசால்** (*José P. Rizal*, ஜூன் 19, 1861 - டிசம்பர் 30, 1896) என்பவர் பிலிப்பைன்சின் ஒரு தேசியவாதியும் எழுத்தாளரும் ஆவார். ஸ்பானிய குடியேற்ற ஆட்சிக் காலத்தில் பிலிப்பைன்சில் சீர்திருத்தங்களுக்காகக் குரல் கொடுத்தவர். ரிசால் 1896 ஆம் ஆண்டில் மரணதண்டனைக்கு உட்படுத்தப்பட்ட பின்னர் இவர் பிலிப்பைன்சின் விடுதலை வீரராகக் கணிக்கப்பட்டு இவர் இறந்த நாளை *ரிசால் நாள்* என்ற பெயரில் விடுதலை நாளாக பிலிப்பைன்சில் நினைவுகூரப்பட்டு வருகிறது.  
பிலிப்பைன்சின் லகூனா மாகாணத்தில் கலாம்பா என்ற இடத்தில் பிறந்தவர் ரிசால். ரிசால் மணிலா பல்கலைக்கழகத்தில் பட்டப்படிப்பை முடித்தபின்னர் மருத்துவத் துறையில் பயில சாந்தோ தொமஸ் பல்கலைக்கழகத்தில் சேர்ந்தார். அதன் பின்னர் மாட்ரிட் பல்கலைக்கழகத்திலும், பின்னர் பாரிஸ் பல்கலைக்கழகத்திலும் மருத்துவத்தில் பின்பட்டப்படிப்பை மேற்கொண்டார். ஐரோப்பிய, மற்றும் ஜப்பானிய, அரபு, சமஸ்கிருதம் உட்பட 10 மொழிகளில் இவர் புலமை பெற்றிருந்தார்.. இரண்டு புதின நாவல்களையும் எழுதினார்.  
பிலிப்பைன்ஸ் முன்னணி என்ற பெயரில் ஒரு அமைப்பை ஆரம்பித்து அரசியலிலும் இவர் ஈடுபட்டார். இவ்வரசியல் இயக்கமே பின்னர் ஸ்பானியர்களுக்கு எதிராக ஆயுதக் கிளர்ச்சியில் ஈடுபட்ட கட்டிபுனான் என்ற பெயரில் ஆரம்பிக்கப்பட்ட விடுதலை இயக்கம் தோற்றுவிக்கக் காரணமாயிருந்தது. தீவிரவாதிகளுடன் தொடர்புகளை கொண்டிருந்ததாகக் குற்றம் சாட்டப்பட்டு 1896 ஆம் ஆண்டில் கியூபா செல்லும் வழியில் பார்சிலோனா நகரில் வைத்துக் கைது செய்யப்பட்டு மணிலாவுக்குத் திருப்பி அனுப்பப்பட்டார். அங்கு நீதிமன்ற விசாரணைக்குட்படுத்தப்பட்டு மரணதண்டனை விதிக்கப்பட்டார். 1896 ஆம் ஆண்டு டிசம்பர் 30 ஆம் நாள் சுட்டுக் கொல்லப்பட்டார்.
# அவாமி லீக்

**அவாமி லீக்** (*Awami League*, வங்காள மொழி: বাংলাদেশ আওয়ামী লীগ, மக்கள் முன்னணி) என்பது வங்காள தேசத்தின் ஒரு சமயச்சார்பற்ற முன்னணி அரசியல் கட்சி. 1971 இல் வங்காளதேசம் உருவாவதற்கு இக்கட்சி பெரிதும் உழைத்தது. 1984 ஆம் ஆண்டில் இருந்து ஷேக் ஹசீனா இக்கட்சியின் தலைவராகப் பணியாற்றுகிறார். இவர் வங்கத் தந்தை என அழைக்கப்படும் ஷேக் முஜிபுர் ரகுமானின் புதல்வி. 1971, டிசம்பர் 16 ஆம் நாளில் வங்காள தேசம் உருவாகிய நாளில் இருந்து அவாமி லீக் இரண்டு தடவைகள் (மொத்தம் எட்டாண்டுகள்) ஆட்சியில் இருந்தது. 2001 ஆம் ஆண்டு நாடாளுமன்றத் தேர்தலில் 40.71 விழுக்காடு வாக்குகளை பெற்று மொத்தம் 300 தொகுதிகளில் 62 இல் மட்டுமே கைப்பற்றி வங்காள தேச தேசியக் கட்சியிடம் தோற்றுப் போனது.  
டிசம்பர் 29, 2008 இல் இடம்பெற்ற பொதுத் தேர்தல்களில் இக்கட்சி பதிவான 87 விழுக்காடு வாக்குகளில் 48 விழுக்காடு வாக்குகளைப் பெற்று 230 தொகுதிகளை கைப்பற்றி மீண்டும் ஆட்சியைப் பிடிக்கும் நிலையை எட்டியுள்ளது
# விக்கிப்பீடியா:ஆலமரத்தடி/தொகுப்பு16

## சிம்போ வேல்சுடனும் சூ கார்டனருடனுமான சந்திப்பு

### திருத்திய வரைவு -1

மேலே பரிந்துரைத்துள்ள திருத்தங்களுடன் சேர்த்து நானும் சில செய்திகளை இணைத்துள்ளேன். சரிபார்க்கவும். -- சுந்தர் <sup>\பேச்சு</sup> 09:11, 12 டிசம்பர் 2008 (UTC)
---
To <u>Jimbo Wales</u>, Founder, Wikipedia  
To <u>Sue Gardener</u>, CEO, Wikimedia Foundation  
A sincere thanks from the Tamil Wikipedia community for providing us a great platform to build a unique resource in our native language. Wikipedia and its sister platforms have helped in advancing the cause of linguistic pluralism and knowledge accessible to all in so many languages. We are particularly happy for being able to document a wealth of human knowledge in the classical language of Tamil.  
Today, we have 16,239 articles in Tamil Wikipedia on topics as wide-ranging as Cantor's diagonal argument, Bonobo, Mautam, Peristaltic motion, Orgasm, Giffen good, Theory of Evolution, Leptons, Cartoon physics, Buddhism, and Pongal. We focus on the quality of articles with particular emphasis on citing reliable sources. We have also been tracking the performance of Tamil Wikipedia on various quality metrics like number of articles longer than 2 kb, mean bytes, etc., and can proudly say that we lead all Indian language wikipedias in most metrics, with Malayalam being a close competitor.  
The number of active editors has increased from 2 in 2004 to about 30 editors now spread all over the globe. More than 50,000 page visits have been recorded. A number of them register at the site everyday counting 5,798 to date. We are reaching a critical inflection point in this aspect. Apart from the number of editors, we are pleased with the diversity in terms of nationality, profession, specialisation, age, and philosophy. However, female editors are far fewer. Healthy debates happen routinely over policy decisions. Wikipedia has enabled the enrichment of the Tamil scientific vocabulary with phrases coined *ab initio* from commonly used Tamil roots, continuing on the millennia-old tradition. Tamil Wiktionary is another promising sister project. With over 1,00,000 meanings, it stands among the top ten wiktionaries. Other Wiki projects like Wikibooks are yet to gain momentum.  
A major concern for us is that most active Wikipedians are Tamil people settled in countries like Canada, United Arab Emirates, Australlia, Japan, etc., whereas the number of editors from India, Sri Lanka, Malaysia, and Singapore does not grow on par. The Indian Wikimedia Chapter, when it gets formed, should address this issue.
---
# விக்கிப்பீடியா:ஆலமரத்தடி/தொகுப்பு16

## சிம்போ வேல்சுடனும் சூ கார்டனருடனுமான சந்திப்பு

### அச்சாயிற்று

செல்வாவின் திருத்தத்தைப் பார்க்காவிட்டாலும் அச்சிடும் முன் *முதலிய* என்ற சொல்லைச் சரி செய்து விட்டேன். அமெரிக்கா தான் விடுபட்டுவிட்டது. இந்த வடிவத்தில் அச்சிட்டு, பின்வருமாறு ஒப்பமிட்டு, நீர்புகா வண்ணம் ஆக்கியாயிற்று. பிழையிருந்தால் மன்னிக்கவும். -- சுந்தர் <sup>\பேச்சு</sup> 14:44, 12 டிசம்பர் 2008 (UTC)
::அருமையாகச் செய்துவிட்டீர்கள், சுந்தர்! பாராட்டுகள்! எல்லாம் செவ்வனே நடந்தேற வாழ்த்துகள்! நிகழ்வை இங்கும் சிறிதேனும் பதிவு செய்வீர்கள்தானே? --செல்வா 22:49, 12 டிசம்பர் 2008 (UTC)
:::நன்றி செல்வா. கட்டாயம் குறிப்பெடுத்து வந்து இங்கு பதிகிறேன். இயன்றால் நிழற்படங்களும் பெற முயல்கிறேன். -- சுந்தர் <sup>\பேச்சு</sup> 10:54, 13 டிசம்பர் 2008 (UTC)
# விக்கிப்பீடியா:ஆலமரத்தடி/தொகுப்பு16

## Latin Vs English

- English Bible History
--Natkeeran 04:37, 18 டிசம்பர் 2008 (UTC)
# விக்கிப்பீடியா:ஆலமரத்தடி/தொகுப்பு16

## அண்மைய மாற்றங்கள் - முதல் 100 பக்கங்கள் இணைப்பு தொழில்படவில்லை....நிக்கவும்...நன்றி

--Natkeeran 23:28, 22 டிசம்பர் 2008 (UTC)
:அந்தத் தொடுப்பை நீக்கி, ஆலமரத்தடிக்கான தொடுப்பைச் சேர்த்துள்ளேன்--ரவி 11:39, 26 டிசம்பர் 2008 (UTC)
# விமலா ராமன்

**விமலா ராமன்** தமிழ்த் திரைப்பட நடிகை ஆவார். கே. பாலச்சந்தர் இயக்கிய பொய் (2007) திரைப்படத்தில் கதாநாயகியாக அறிமுகமானார். இவர் அனைத்து தென்னிந்திய மொழித் திரைப்படங்களிலும், இந்தித் திரைப்படங்களிலும் நடித்து வருகிறார்.
# விமலா ராமன்

## வாழ்க்கைக் குறிப்பு

ஆஸ்திரேலியாவின் சிட்னி நகரில் தமிழ்க் குடும்பத்தில் பிறந்து வளர்ந்த விமலா, ஜெயலட்சுமி கந்தையாவிடம் முறைப்படி பரத நாட்டியம் பயின்று 2000வது ஆண்டில் அரங்கேறினார். கணினித்துறையில் பல்கலைக்கழகப் பட்டம் பெற்ற விமலா தரவுத்தள ஆய்வாளராகத் தொழிலாற்றுகிறார். 2006 ஆண்டில் இவர் ஆஸ்திரேலிய இந்திய அழகியாகத் தேர்ந்தெடுக்கப்பட்டார்
# விமலா ராமன்

## திரையுலகில்

2004 ஆம் ஆண்டில் இயக்குநர் கே. பாலச்சந்தரின் பொய் தமிழ்ப் படத்தின் மூலம் திரையுலகில் அறிமுகமான விமலா ராமன் 2007 ஆம் ஆண்டில் *டைம்* என்ற மலையாளப் படத்தில் சுரேஷ் கோபியுடன் நடித்து மலையாளத் திரைக்கு அறிமுகமானார். நஸ்ரானி என்ற மலையாளப் படத்தில் மம்மூட்டியுடனும், மோகன்லாலுடன் காலேஜ் குமரன் படத்திலும் நடித்தார். பொய் படத்திற்குப் பின்னர் ராமன் தேடிய சீதை என்ற தமிழ்த் திரைப்படத்தில் சேரனுடன் இணைந்து நடித்தார். டேம் 999 என்ற பன்னாட்டு ஆங்கிலத் திரைப்படத்தில் சோகன் ராய் இயக்கத்தில் நடித்தார்.
# விமலா ராமன்

## நடித்த திரைப்படங்கள்

| படம் | மொழி | இயக்குநர் | தயாரிப்பு | ஏனைய நடிகர்கள் | ஆண்டு |
| --- | --- | --- | --- | --- | --- |
| பொய் | *தமிழ்* | கே. பாலசந்தர் | பிரகாஷ் ராஜ் | உதய் கிரண் | 2007 |
| டைம் | *மலையாளம்* | ஷாஜி கைலாஸ் | பாக்யசித்ரா பில்ம்ஸ் | சுரேஷ் கோபி | 2007 |
| பிரணயகாலம் | *மலையாளம்* | உதயன் | ஏவிஏ பில்ம்ஸ் | அஜ்மல் அமீர் | 2007 |
| சூரியன் | *மலையாளம்* | வி.எம்.வினு | ஜெயராம் |  |  |
| நஸ்ராணி | *மலையாளம்* | ஜோஷி | எம். ராஜன் | மம்முட்டி |  |
| ரோமியோ | *மலையாளம்* | ராஜசேனன் | ராஃபி மெகார்ட்டின் | திலீப் |  |
| கல்கத்தா நியூஸ் | *மலையாளம்* | பிளெசி | தம்பி அந்தோனி | திலீப் |  |
| காலேஜ் குமரன் | *மலையாளம்* | மோகன்லால் |  |  |  |
| ராமன் தேடிய சீதை | *தமிழ்* | ஜகன்சி | ரஞ்சிதா | சேரன் | 2008 |
| டுவெண்டி:20 | *மலையாளம்* | மோகன்லால், மம்முட்டி | 2008 |  |  |
| *அபூர்வா* | மலையாளம் | 2009 |  |  |  |
| *எவரெய்னா எப்புடெய்னா* | தெலுங்கு | 2009 |  |  |  |
| கன்னடம் | 2010 |  |  |  |  |
| *சுக்களாந்தி அம்மை சக்கனைனா அப்பாய்* | தெலுங்கு | நடிப்பில் |  |  |  |
| *ரங்கா த டொஙா* | தெலுங்கு | நடிப்பில் |  |  |  |
| *காயம் 2* | தெலுங்கு | நடிப்பில் |  |  |  |
| *டேம் 999* | ஆங்கிலம் | சோகன் ராய் | நடிப்பில் | } |  |
# விமலா ராமன்

## விருதுகள்

- 2004 - Miss India Australia 2004 விருது
- Miss India Australia CyberQueen
# ராமன் தேடிய சீதை (2008 திரைப்படம்)

***ராமன் தேடிய சீதை*** 2008 ஆம் ஆண்டில் வெளிவந்த தமிழ்த் திரைப்படம் ஆகும். சேரன், பசுபதி, மற்றும் மணிவண்ணன் ஆகியோருடன் ஐந்து கதாநாயகிகள் இணைந்து நடித்துள்ளார்கள்.
# ராமன் தேடிய சீதை (2008 திரைப்படம்)

## கதை

தமிழ்நாட்டிலேயே இரண்டாவது மாணவராக வரும் சேரனுக்கு மேற்கொண்டு படிப்பை தொடர முடியாதபடி மனநோய். சிகிச்சைக்கு பிறகு சொந்தமாக தொழில் தொடங்கி வளமாக வாழும் இவருக்கு பெண் பார்க்கிறார்கள். தனக்கு சிறுவயதில் வந்த மன நோயை மறைக்காமல் எடுத்துச் சொல்லும் சேரனுக்கு கிடைப்பது பெண் அல்ல, மனசு நிறைய புண்! ஏராளமான பெண்கள் இவரை வேண்டாம் என்று மறுக்க, ஒரே ஒருவர் மட்டும் ஆம் என்கிறார். திருமண ஏற்பாடுகள் நடக்கிறது. தாலி கட்டும் நேரத்தில் மணமகள் ஓடிப்போய்விடுகிறார். அந்த பழியை தன் மேல் போட்டுக் கொள்ளும் சேரனை தனது சொந்த மகனாகவே நினைக்கிறார் ஓடிப்போன பெண்ணின் அப்பா மணிவண்ணன்.  
உனது திருமணம் எனது பொறுப்பு என்று கிளம்பும் இவர், சேரனை பெண் பார்க்க அழைத்துச் செல்வதும், அங்கே நடக்கும் சம்பவங்களும்தான் மீதி கதை.
# ராமன் தேடிய சீதை (2008 திரைப்படம்)

## விமர்சனம்

ஆனந்த விகடன் வார இதழில் வந்த விமர்சனத்தில் "எந்தப் பெண்ணைப் பார்த்தாலும் சேரனுக்குக் கண்களில் பட்டாம்பூச்சி பறப்பதை எந்த அர்த்தத்தில் எடுத்துக்கொள்வது என்றும் தெரியவில்லை. பிரளயம் கிளப்பும் பிரமாண்டங்கள் இல்லாமலே எளிமையான ரசனையால் ரசிக்கவைக்கிறது ராமனின் தேடல்!" என்று எழுதி மதிப்பெண்களை வழங்கினர்.
# படிமம்:Raman-Thediya-Seethai-5.jpg

## சுருக்கம்

Official released still of the film ராமன் தேடிய சீதை. This image is being linked here; though the picture is originally copyright, I believe this image is covered by the U.S. fair use laws because:  
1. The poster is intended to present the appearance of the subject.
1. Image is a promotional poster of the film and is intended for wide distribution.
1. No free or public domain images have been located for this purpose.
1. The image does not limit the copyright holders' ability to market the motion picture or any home video in any way; and
1. The image is being used for informational purposes only, and its use is not believed to detract from the subject or his work in any way.  
This image was obtained from the official website and is for informational purposes only.
# நன்னம்பிக்கை முனை

**நன்னம்பிக்கை முனை** (*Cape of Good Hope*) என்பது தென்னாப்பிரிக்காவின் தெற்குக் கரையோரமாகவுள்ள ஒரு கற்பாறைக் குடா (*headland*) ஆகும். 1488 இல் தூர கிழக்கு நாடுகளுடன் வணிகத் தொடர்புகளை வைத்திருப்பதற்கு இம்முனையைச் சுற்றி வருவது போர்த்துக்கீச மாலுமிகளுக்கு ஒரு தவிர்க்க முடியாத மைல்கல்லாக இருந்தது. தெற்கு அத்திலாந்திக் பெருங்கடலின் ஒரு பெரும் முனையாக இது கருதப்படுகிறது.
# நன்னம்பிக்கை முனை

## புவியியல்

நன்னம்பிக்கை முனை கேப் மூவலந்தீவின் தென்மேற்குக் கரையில் கேப் முனையில் இருந்து கிட்ட்டத்தட்ட 2.3&nbsp;கிலோமீட்டர்கள் (1.4&nbsp;மைல்) மேற்கே அமைந்துள்ளது. இம்முனையில் இருந்து 50 கி.மீ. வடக்கே அமைந்துள்ளது கேப் டவுன் நகரம்.
# நன்னம்பிக்கை முனை

## வரலாறு

ஐரோப்பியர்கள் இங்கு வருவதற்கு முன்னரே சீன, அராபிய, மற்றும் இந்திய மாலுமிகள் இம்முனைக்கு வந்து போயுள்ளதாகக் கருதப்படுகிறது. 1488 ஆம் ஆண்டுக்கு முன்னர் வரையப்பட உலகப் படங்கள் இதற்கு சான்றாகும்.  
1488 இல் ஆப்பிரிக்காவை நோக்கிப் பயணம் செய்து கொண்டிருந்த பார்த்தலோமியோ டயஸ் என்ற போர்த்துக்கீச மாலுமி தனது கடல் பயணத்தில் ஒரு முனையில் புயலில் சிக்கியதால் அவரது இலக்கைத் தொடர முடியவில்லை. இதனால் அந்த இடத்துக்குப் "புயல் முனை' என்று பெயரிட்டனர். இந்தியாவை நோக்கிய பயணத்தை மேற்கொண்ட வாஸ்கொடகாமாவுக்கு இந்தப் 'புயல் முனை' தனது இலக்கை அடைவதற்கான புதிய நம்பிக்கையை கொடுத்ததன் காரணமாக இதற்கு *நன்னம்பிக்கை முனை* எனப் பெயரிட்டனர். அது இன்றும் அவ்வாறே அழைக்கப்படுகிறது.  
.
# சாலகம்

**சாலகம்** கருநாடக இசையின் 37வது மேளகர்த்தா இராகம் ஆகும். அசம்பூர்ண பத்ததியில் 37வது இராகத்திற்கு **சௌகந்தினி** என்ற பெயர் கொடுக்கப்பட்டுள்ளது.
# சாலகம்

## இலக்கணம்

| அவரோகணம்: | ஸ் நி<sub>1</sub> த<sub>1</sub> ப ம<sub>2</sub> க<sub>1</sub> ரி<sub>1</sub> ஸ | } |
| --- | --- | --- |  
- 72 மேளகர்த்தா திட்டத்தில் முதல் மேளம்.
- இது *ரிஷி* என்றழைக்கப்படும் 7வது வட்டத்தில் (சக்கரத்தில்) முதல் மேளம்.
- இந்த இராகத்தில் ஷட்ஜம், சுத்த ரிஷபம்(ரி<sub>1</sub>), சுத்த காந்தாரம்(க<sub>1</sub>), பிரதி மத்திமம்(ம<sub>2</sub>), பஞ்சமம், சுத்த தைவதம்(த<sub>1</sub>), சுத்த நிஷாதம்(நி<sub>1</sub>) ஆகிய சுரங்கள் வருகின்றன.
- இது ஒரு விவாதி மேளம்.
- இதன் மத்திமத்தை சுத்த மத்திமமாக மாற்றினால் இராகம் கனகாங்கி (01) ஆகும்.
- கிரக பேதத்தின் வழியாக எந்த மேளகர்த்தா இராகமும் தோற்றுவிக்காது (மூர்ச்சனாகாரக மேளம் அல்ல).
# சாலகம்

## உருப்படிகள்

| கிருதி | கானாமுதம் | கோடீஸ்வர ஐயர் | ஆதி |  |
| --- | --- | --- | --- | --- |
| கிருதி | *வாமதேவ பிரியசுதம்* | மங்களம்பள்ளி பாலமுரளிகிருஷ்ணா | ஆதி | } |
# ஜலார்ணவம்

**ஜலார்ணவம்** கருநாடக இசையின் 38வது மேளகர்த்தா இராகமாகும். முத்துசுவாமி தீட்சிதர் பாரம்பரியத்தில் 38ஆவது இராகத்திற்கு **ஜகன்மோகனம்** என்று பெயர்.
# ஜலார்ணவம்

## இலக்கணம்

| அவரோகணம்: | ஸ் நி<sub>2</sub> த<sub>1</sub> ப ம<sub>2</sub> க<sub>1</sub> ரி<sub>1</sub> ஸ | } |
| --- | --- | --- |  
- *ரிஷி* என்றழைக்கப்படும் 7ஆவது வட்டத்தில் (சக்கரத்தில்) 2ஆவது மேளம்.
- இந்த இராகத்தில் ஷட்ஜம், சுத்த ரிஷபம்(ரி<sub>1</sub>), சுத்த காந்தாரம்(க<sub>1</sub>), பிரதி மத்திமம்(ம<sub>2</sub>), பஞ்சமம், சுத்த தைவதம்(த<sub>1</sub>), கைசிகி நிஷாதம்(நி<sub>2</sub>) ஆகிய சுரங்கள் வருகின்றன.
- இது ஒரு விவாதி மேளம்.
- இதன் மத்திமத்தை சுத்த மத்திமமாக மாற்றினால் இராகம் ரத்னாங்கி ஆகும்.
- கிரக பேதத்தின் வழியாக எந்த மேளகர்த்தா இராகமும் தோற்றுவிக்காது (மூர்ச்சனாகாரக மேளம் அல்ல).
# ஜலார்ணவம்

## உருப்படிகள்

| கிருதி | கனகமயூர | கோடீஸ்வர ஐயர் | ஆதி |  |
| --- | --- | --- | --- | --- |
| கிருதி | *மஹேசுவரி காவூனா* | மங்களம்பள்ளி பாலமுரளிகிருஷ்ணா | ஆதி | } |
# ஜாலவராளி

**ஜாலவராளி** இராகம் கருநாடக இசையின் 39ஆவது மேளகர்த்தா இராகம் ஆகும். அசம்பூர்ண பத்ததியில் 39ஆவது இராகத்திற்கு **தாலிவராளி** என்ற பெயர் கொடுக்கப்பட்டுள்ளது.
# ஜாலவராளி

## இலக்கணம்

| அவரோகணம்: | ஸ் நி<sub>3</sub> த<sub>1</sub> ப ம<sub>2</sub> க<sub>1</sub> ரி<sub>1</sub> ஸ | } |
| --- | --- | --- |  
- *ரிஷி* என்றழைக்கப்படும் 7ஆவது வட்டத்தில் (சக்கரத்தில்) 3 ஆவது மேளம்.
- இந்த இராகத்தில் ஷட்ஜம், சுத்த ரிஷபம் (ரி<sub>1</sub>), சுத்த காந்தாரம்(க<sub>1</sub>), பிரதி மத்திமம்(ம<sub>2</sub>), பஞ்சமம், சுத்த தைவதம்(த<sub>1</sub>), காகலி நிஷாதம் (நி<sub>3</sub>) ஆகிய சுரங்கள் வருகின்றன.
- இது ஒரு விவாதி மேளம்.
- இதன் மத்திமத்தை சுத்த மத்திமமாக மாற்றினால் இராகம் கானமூர்த்தி (03) ஆகும்.
- கிரக பேதத்தின் வழியாக எந்த மேளகர்த்தா இராகமும் தோற்றுவிக்காது (மூர்ச்சனாகாரக மேளம் அல்ல).
# ஜாலவராளி

## உருப்படிகள்

| கிருதி | அனாத ரக்ஷகா | கோடீஸ்வர ஐயர் | ஆதி |  |
| --- | --- | --- | --- | --- |
| கிருதி | *மாதவ தய்ய* | மங்களம்பள்ளி பாலமுரளிகிருஷ்ணா | ஆதி | } |
# நவநீதம்

**நவநீதம்** கருநாடக இசையின் 40ஆவது மேளகர்த்தா இராகமாகும். முத்துசுவாமி தீட்சிதர் பாரம்பரியத்தில் 40ஆவது இராகத்திற்கு **நபோமணி** என்ற பெயர்.
# நவநீதம்

## இலக்கணம்

| அவரோகணம்: | ஸ் நி<sub>2</sub> த<sub>2</sub> ப ம<sub>2</sub> க<sub>1</sub> ரி<sub>1</sub> ஸ | } |
| --- | --- | --- |  
- *ரிஷி* என்றழைக்கப்படும் 7ஆவது சக்கரத்தில் 4 வது மேளம்.
- இந்த இராகத்தில் ஷட்ஜம், சுத்த ரிஷபம்(ரி<sub>1</sub>), சுத்த காந்தாரம்(க<sub>1</sub>), பிரதி மத்திமம்(ம<sub>2</sub>), பஞ்சமம், சதுசுருதி தைவதம்(த<sub>2</sub>), கைசிகி நிஷாதம்(நி<sub>2</sub>) ஆகிய சுரங்கள் வருகின்றன.
- இது ஒரு விவாதி மேளம்.
- இதன் மத்திமத்தை சுத்த மத்திமமாக மாற்றினால் இராகம் வனஸ்பதி (04) ஆகும்.
- கிரக பேதத்தின் வழியாக எந்த மேளகர்த்தா இராகமும் தோற்றுவிக்காது (மூர்ச்சனாகாரக மேளம் அல்ல).
# நவநீதம்

## உருப்படிகள்

| கிருதி | *லேமி தெல்ப பெத்த* | தியாகராஜ சுவாமிகள் | ஆதி |  |
| --- | --- | --- | --- | --- |
| கிருதி | சாமி இதே நல்லசமயம் | கோடீஸ்வர ஐயர் | ரூபகம் |  |
| கிருதி | *உமாபதி பாஹி* | மங்களம்பள்ளி பாலமுரளிகிருஷ்ணா | ரூபகம் | } |
# பாவனி

**பாவனி** கருநாடக இசையின் 41ஆவது மேளகர்த்தா இராகமாகும். முத்துசுவாமி தீட்சிதர் பாரம்பரியத்தில் 41ஆவது மேளகர்த்தா **கும்பினி** ஆகும்.
# பாவனி

## இலக்கணம்

| அவரோகணம்: | ஸ் நி<sub>3</sub> த<sub>2</sub> ப ம<sub>2</sub> க<sub>1</sub> ரி<sub>1</sub> ஸ | } |
| --- | --- | --- |  
- *ரிஷி* என்றழைக்கப்படும் 7ஆவது வட்டத்தில் (சக்கரத்தில்) 5 ஆவது மேளம்.
- இந்த இராகத்தில் ஷட்ஜம், சுத்த ரிஷபம்(ரி<sub>1</sub>), சுத்த காந்தாரம்(க<sub>1</sub>), பிரதி மத்திமம்(ம<sub>2</sub>), பஞ்சமம், சதுசுருதி தைவதம்(த<sub>2</sub>), காகலி நிஷாதம்(நி<sub>3</sub>) ஆகிய சுரங்கள் வருகின்றன.
- இது ஒரு விவாதி மேளம்.
- இதன் மத்திமத்தை சுத்த மத்திமமாக மாற்றினால் இராகம் மானவதி (05) ஆகும்.
- கிரக பேதத்தின் வழியாக எந்த மேளகர்த்தா இராகமும் தோற்றுவிக்காது (மூர்ச்சனாகாரக மேளம் அல்ல).
# பாவனி

## உருப்படிகள்

| கிருதி | *சச்சிதானந்தமய* | முத்துசுவாமி தீட்சிதர் | ஆதி |  |
| --- | --- | --- | --- | --- |
| கிருதி | அஞ்சாதே | கோடீஸ்வர ஐயர் | மிச்ர சாபு | } |
# ரகுப்பிரியா

**ரகுப்பிரியா** கருநாடக இசையின் 42ஆவது மேளகர்த்தா இராகமாகும். முத்துசுவாமி தீட்சிதர் பாரம்பரியத்தில் 42ஆவது இராகத்திற்கு *ரவிகிரியா* என்ற பெயர்.
# ரகுப்பிரியா

## இலக்கணம்

| அவரோகணம்: | ஸ் நி<sub>3</sub> த<sub>3</sub> ப ம<sub>2</sub> க<sub>1</sub> ரி<sub>1</sub> ஸ | } |
| --- | --- | --- |  
- *ரிஷி* என்றழைக்கப்படும் 7ஆவது வட்டத்தில் (சக்கரத்தில்) 6 ஆவது மேளம்.
- இந்த இராகத்தில் வரும் சுரங்கள்: ஸட்ஜம், சுத்த ரிஷபம்(ரி<sub>1</sub>), சுத்த காந்தாரம்(க<sub>1</sub>), பிரதி மத்திமம்(ம<sub>2</sub>), பஞ்சமம், ஷட்சுருதி தைவதம்(த<sub>3</sub>), காகலி நிஷாதம்(நி<sub>3</sub>) ஆகியவை.
- இது ஒரு விவாதி மேளம்.
- இதன் மத்திமத்தை சுத்த மத்திமாக மாற்றினால் இராகம் தானரூபி (06) ஆகும்.
- கிரக பேதத்தின் வழியாக எந்த மேளகர்த்தா இராகமும் தோற்றுவிக்காது (மூர்ச்சனாகாரக மேளம் அல்ல).
# ரகுப்பிரியா

## உருப்படிகள்

| கிருதி | *ஹிமகிரி குமாரி* | முத்துசுவாமி தீட்சிதர் | ஆதி |  |
| --- | --- | --- | --- | --- |
| கிருதி | சதானந்த | கோடீஸ்வர ஐயர் | ரூபகம் | } |
# கவாம்போதி

**கவாம்போதி** கருநாடக இசையின் 43ஆவது மேளகர்த்தா இராகம் ஆகும். அசம்பூர்ண பத்ததியில் 43ஆவது இராகம் **கீர்வாணி**.
# கவாம்போதி

## இலக்கணம்

| அவரோகணம்: | ஸ் நி<sub>1</sub> த<sub>1</sub> ப ம<sub>2</sub> க<sub>2</sub> ரி<sub>1</sub> ஸ | } |
| --- | --- | --- |  
- இது *வசு* என்றழைக்கப்படும் 8ஆவது வட்டத்தில் (சக்கரத்தில்) முதல் இராகம்.
- இந்த இராகத்தில் ஷட்ஜம், சுத்த ரிஷபம் (ரி<sub>1</sub>), சாதாரண காந்தாரம்(க<sub>2</sub>), பிரதி மத்திமம்(ம<sub>2</sub>), பஞ்சமம், சுத்த தைவதம்(த<sub>1</sub>), சுத்த நிஷாதம் (நி<sub>1</sub>) ஆகிய சுரங்கள் வருகின்றன.
# கவாம்போதி

## சிறப்பு அம்சங்கள்

- இது ஒரு விவாதி மேளம்.
- இதன் மத்திமத்தை சுத்த மத்திமாக மாற்றினால் இராகம் சேனாவதி (07) ஆகும்.
- கிரக பேதத்தின் வழியாக இந்த மேளத்தின் தைவத சுரம் முறையே ஹாடகாம்பரி (18) மேளம் தோற்றுவிக்கிறது (மூர்ச்சனாகாரக மேளம்).
# கவாம்போதி

## உருப்படிகள்

| கிருதி | *நமோமஸ்தி கீர்வாணி* | முத்துசுவாமி தீட்சிதர் | த்ரிபுட |  |
| --- | --- | --- | --- | --- |
| கிருதி | வீரராகவ | கோடீஸ்வர ஐயர் | ஆதி | } |
# விக்கிப்பீடியா:உங்களுக்குத் தெரியுமா/டிசம்பர் 28, 2008

- **கருங்குழிகள்** (படம்) என்பன, இவற்றின் எல்லைக்குள் செல்லும் ஒளி உட்பட்ட எதுவுமே வெளியேற முடியாத அளவு வலுவான ஈர்ப்புச் சத்தியைக் கொண்டுள்ள அண்டவெளியின் ஒரு பகுதியாகும்.
- ஆசியாவில் உள்ள 47 நாடுகளில் இந்தியா, பாகிஸ்தான், பிலிப்பைன்ஸ், சிங்கப்பூர் ஆகிய நான்கு நாடுகளில் மட்டுமே ஆங்கிலம் ஒரு **ஆட்சி மொழியாக** இருக்கிறது.
- **மங்கோலியப் பேரரசு** அதன் உச்சநிலையில் 36 மில்லியன் சதுர கிமீ பரந்து ஏறத்தாழ 100 மில்லியன் மக்களைக் கொண்டிருந்த உலக வரலாற்றில் மொத்த பரப்பளவு அடிப்படையில் இரண்டாவது பெரிய பேரரசு.
- தமிழின் முதல் முழுநீள முப்பரிணா இயங்குபடம் 2007 ஆண்டில் வெளிவந்த ***இனிமே நாங்கதான்*** ஆகும்.
- **தானுந்து வழிகாட்டி** என்பது தானுந்து செல்ல வேண்டிய இடத்துக்கு நிகழ்நேரத்தில் வழிகாட்டும் கருவி ஆகும்.
# வார்ப்புரு:Mainpage v2

__NOTOC__ __NOEDITSECTION__  
| <h2 id="mp-tfa-h2">முதற்பக்கக் கட்டுரைகள்</h2> |  |
| --- | --- |
| <div id="mp-tfa">  
<p align=>**மேலும் கட்டுரைகள்...** |  |
| <div id="mp-dyk"></div>  
<p align=>**தொகுப்பு** | } |
| |  
**<div id="mp-itn"></div>**  
| <h2 id="mp-otd-h2">இன்றைய நாளில்...</h2> |
| --- |
| <div id="mp-otd"></div> |
|}
**<div id="mp-itn"></div>
<div>**மேலும் சில பங்களிப்பாளர்கள்...**</div>**  
| <h2>சிறப்புப் படம்</h2> |
| --- |
|}  
<hr>  
<hr>
# போக்குவரத்துப் படக்கருவி

**போக்குவரத்து படக்கருவி** (*traffic camera*) எனபது சாலைப் போக்குவரத்தை நிகழ்நேரத்தில் கண்காணிக்க பெருத்தப்பட்டிருக்கும் படம்பிடிகருவி ஆகும். முக்கிய சாலைகளில் குறிப்பிட்ட தூர இடைவெளியில் இவை பொருத்தப்பட்டிருக்கும். சாலை போக்குவரத்து நிலவரத்தை அறிய இவை உதவுகின்றன. சாலை நிலவரத்தை அறிவிக்கும் வானொலி அறிவிப்பாளர்கள் இது பெரிதும் உதவுகிறது. தனிநபர்களும் இவற்றை இணையம் மூலம் அவதானிக்க முடியும். காவல்துறையினருக்கும் விபத்து அல்லது குற்றச்செயல் நடந்தால் அவதானிக்க உதவுகிறது.
# க. இந்திரகுமார்

**க. இந்திரகுமார்** (இறப்பு: 21 திசம்பர் 2008) இலங்கையில் ஒரு சிறந்த தமிழ் எழுத்தாளராகவும், மருத்துவராகவும் தன் வாழ்க்கைப் பயணத்தை தொடங்கியவர். உலகத் தமிழ்ப் பேரவையின் செயலாளராக, உலக நாடுகளில் தமிழ் வளர்ச்சிக்கு உறுதுணையாக இருந்தவர். இலண்டன் மாநகரில் தமிழ் இலக்கியப் பணியோடு மருத்துவராகச் செயலாற்றினார். தமிழ்த் தேசியத்தை நேசித்தவர்.
# க. இந்திரகுமார்

## வாழ்க்கைக் குறிப்பு

கே. இந்திரகுமார் தனது ஆரம்பக் கல்வியை 1958களில் கொழும்பு சென். தோமஸ் கல்லூரியிலும் பின்னர் யாழ் இந்துக்கல்லூரியிலும் பின்னர் மருத்துவக் கல்லூரியிலும் கல்வி கற்றார். மருத்துவக் கல்லூரி மாணவனாக இருந்தபோது *மண்ணில் இருந்து விண்ணுக்கு* என்ற அறிவியல் தொடர் கட்டுரையை வீரகேசரியில் எழுதினார். 1972-ஆம் ஆண்டு மேற்படி தொடர் புத்தகமாக வெளிவந்து இலங்கையின் அரசு மண்டல சாகித்திய பரிசினைப் பெற்றது. தமிழ், ஆங்கிலம் ஆகிய இரு மொழிகளிலும் மிக நன்றாகப் பாண்டித்தியம் பெற்று விளங்கிய இவர் இரண்டு மொழிகளிலும் பல நூல்களை ஆக்கியுள்ளார். மறைந்த தலைவர் ஜி.ஜி.பொன்னம்பலத்தின் 50ற்கு 50 என்ற புகழ்பெற்ற நாடாளுமன்ற உரையை ஆங்கிலத்தில் நூலாக்கினார்.  
*விண்வெளியில் வீரகாவியம்* என்ற கட்டுரையைத் தொடராக தினகரனில் எழுதினார். பின்னர் இந்தக் கட்டுரை நூலாக இந்தியாவில் வெளியிடப்பட்டது. 1997-இல் மேற்படி நூலுக்கு தமிழ்நாடு அரசு விருது வழங்கி கௌரவித்தது. 1983 ஆடிக் கலவரத்தை அடுத்து லண்டனுக்கு இடம்பெயர்ந்த இந்திரகுமார் அங்கு மருத்துவராகவும் எழுத்தாளராகவும் தனது பணியினைத் தொடர்ந்தார். *டயானா வஞ்சித்தாரா? வஞ்சிக்கப்பட்டாரா?*, *இலங்கேஸ்வரன்*, *தீ மிதிப்பும், எரிகின்ற உண்மைகளும்* போன்ற பல நூல்களின் ஆசிரியராகவும் அவர் திகழ்ந்தார். யாழ்ப்பாணத்தின் கடைசி அரசனான சங்கிலியனைப் பற்றியும் ஒரு நூலை எழுதியுள்ளார்.  
திரைப்படத்தில் மரியதாசாக இந்திரகுமாரும், நாகம்மாவாக ஆனந்தராணியும் நடித்தனர்.]]
# க. இந்திரகுமார்

## திரைப்படத்துறையில்

தனது துறையாகிய மருத்துவத்துறையில் நிபுணராக விளங்கியது மட்டுமல்லாது நடிப்புத் துறையில் அவருடைய திறமைக்குச் சான்றாக அவர் கதாநாயகனாக நடித்த வாடைக்காற்று திரைப்படத்தைக் குறிப்பிடலாம். இத்திரைப்படம் ஜனாதிபதி விருதினைப் பெற்றது.  
அவர் தனது இறுதித் காலத்தை மருத்துவம், எழுத்துத்துறைக்கும் அப்பால் பழ. நெடுமாறனுடன் இணைந்து செயலாற்றியதுடன் உலகத் தமிழ்ப் பேரவையின் செயலாளராகவும் பணியாற்றினார்.
# க. இந்திரகுமார்

## எழுதிய நூற்கள்

- *மண்ணில் இருந்து விண்ணுக்கு*, 1972
- *டயானா வஞ்சித்தாரா? வஞ்சிக்கப்பட்டாரா?*, 1998 மணிமேகலைப் பிரசுரம்
- *புலம்பெயர்ந்த தமிழர்களுக்கு ஒர் அறைகூவல்*, 2005 மணிமேகலைப் பிரசுரம்
- *விண்வெளியில் வீர காவியங்கள்*, 1996 மணிமேகலைப் பிரசுரம்
- *இலங்கேஸ்வரன்*
- *தீ மிதிப்பும், எரிகின்ற உண்மைகளும்*
# விக்கிப்பீடியா:தமிழ் எழுத்துப்பெயர்ப்பு பொத்தான்

*குறிப்பு:இந்தப் பக்கத்தில் தமிழ் எழுத்துப்பெயர்ப்பு பொத்தானை செயற்படுத்த தேவையான தகவல்கள் சேக்கப்படுகின்றன. *  
- :மீடியாவிக்கி:Common.js
- http://www.jaffnalibrary.com/tools/Unicode.htm
# விக்கிப்பீடியா:தமிழ் எழுத்துப்பெயர்ப்பு பொத்தான்

## Transliteration tool

Hello Natkeeran,  
To enable the transliteration tool in wiki you need to insert [the http://ml.wikisource.org/wiki/%E0%B4%89%E0%B4%AA%E0%B4%AF%E0%B5%8B%E0%B4%95%E0%B5%8D%E0%B4%A4%E0%B4%BE%E0%B4%B5%E0%B5%8D:Shijualex/test this code] into the common.js file of the wiki. The code that is shown in my user page is for Malayalam. You need to create a similar code for Tamil albhabets. If you require help regarding this, I will provide you the help of the person who had helped us to create the transliteration tool for Malayalam wiki. Please mail me at shijualexonline(at)gmail.com if you require more information.--Shijualex 02:30, 30 டிசம்பர் 2008 (UTC)  
Sure. If you require any type of help please inform. The person who had helped us to enhance our tool is good in tamil langauage also. Please don't hesitate to ask if you require any help. Thanks --Shijualex 13:32, 30 டிசம்பர் 2008 (UTC)
# விக்கிப்பீடியா:தமிழ் எழுத்துப்பெயர்ப்பு பொத்தான்

## த.வி எழுத்துப்பெயர்ப்பு பொத்தான்

மலையாளம் போன்ற இந்திய மொழி சில இந்திய மொழி விக்கிகளில் அவர்களது மொழியை தட்டச்சு செய்யதக்க வாறு ஏற்பாடு செய்துள்ளார்கள். தமிழ் தட்டச்சே ஒரு பெரிய தடை. தமிழ் 99 சிறந்தது என்றாலும், ஒரு வழியும் இல்லாமல் இருப்பதை விட இது சிறந்ததே. எனவே தயவு செய்து 3-6 மாதத்துக்கு இதை அனுமதித்து பாக்கலாம். கடும் ஆட்சோபனை இல்லாவிடின் இதை நிறைவேற்ற முயல்வேன். நன்றி. --Natkeeran 21:40, 23 நவம்பர் 2008 (UTC)  
:சோதனை முயற்சியாக சில மாதங்களுக்கு இதை இட்டுப் பார்க்கலாம்.--ரவி 14:00, 24 நவம்பர் 2008 (UTC)  
::நற்கீரன் இது நல்லதோர் முயற்சி. ஆரம்பியுங்கள் :) --உமாபதி <sup>\பேச்சு</sup> 14:13, 24 நவம்பர் 2008 (UTC)
# மேலாண்மை பொன்னுசாமி

**மேலாண்மை பொன்னுசாமி** (1951 - 30 அக்டோபர் 2017) தமிழக சிறுகதை, மற்றும் புதின எழுத்தாளர். இவர் எழுதிய *மின்சாரப்பூ* என்ற சிறுகதைத் தொகுப்பு நூல் 2007 ஆண்டிற்கான சாகித்திய அகாதமி விருதைப் பெற்றது.
# மேலாண்மை பொன்னுசாமி

## வாழ்க்கைச் சுருக்கம்

விருதுநகர் மாவட்டம் மேலாண்மறைநாடு என்ற கிராமத்தில் பிறந்தவர் பொன்னுசாமி. ஏழைக் குடும்பத்தில் பிறந்த இவர் வறுமையின் காரணமாக 5-ம் வகுப்புக்கு மேல் படிக்க முடியவில்லை.  
இவருக்கு 10 வயதானபோது தந்தை இறந்துவிட்டார். அப்போதே குடும்பப் பொறுப்பு முழுவதையும் ஏற்றுக்கொண்டார். சகோதரர் கரிகாலனுடன் சேர்ந்து கூட்டுக் குடும்பமாகவே வசித்தார். கிராமத்தில் உள்ள சிறிய மளிகைக் கடையை நடத்தி வந்தார். இவருக்கு மனைவி பொன்னுத்தாய் மற்றும் 2 மகள்கள், 1 மகன்.  
5ஆம் வகுப்புக்கு மேல் படிக்க முடியாவிட்டாலும் நூல்களை வாசிப்பதை இவர் நிறுத்தவில்லை. குறிப்பாக இலக்கிய நூல்களை அதிகம் படித்தார். இடதுசாரி இலக்கிய அமைப்புகளுடன் ஏற்பட்ட தொடர்பால் இவர் எழுதத் தொடங்கினார்.  
மேலாண்மை பொன்னுசாமி 36 புத்தகங்களை எழுதியுள்ளார். இவற்றில் 22 சிறுகதைத் தொகுப்புகள்; 6 நாவல்கள்; 6 குறுநாவல் தொகுப்புகள் ஆகியவை அடங்கும். ஒரு கட்டுரைத் தொகுப்பையும் எழுதினார்.  
இவரது கதைகள் பல்வேறு இலக்கிய பத்திரிகைகள் மட்டுமின்றி, ஜனரஞ்சக பத்திரிகைகளிலும் வெளியாகின.  
தமிழ்நாடு முற்போக்கு எழுத்தாளர் சங்கத்தை தொடங்கியதில் முக்கியப் பங்கு வகித்த இவர் அச்சங்கத்தின் பொதுச் செயலாளராக இருந்தார். இவரது புனைப்பெர்கள் அன்னபாக்கியன், அன்னபாக்கியச்செல்வன், ஆமார்நாட்டான்.
# மேலாண்மை பொன்னுசாமி

## மறைவு

எழுத்தாளர் மேலாண்மை பொன்னுசாமி உடல்நலக் குறைவால் பாதிக்கப்பட்டிருந்த நிலையில் 2017 அக்டோபர் 30 அன்று சென்னையில் காலமானார்.
# மேலாண்மை பொன்னுசாமி

## முக்கிய சிறுகதைத் தொகுப்புகள்

- சிபிகள்
- பூக்காத மாலை
- பூச்சுமை
- மானுடப் பிரவாகம்
- காகிதம்
- கணக்கு
- மனப் பூ
- தழும்பு
- தாய்மதி
- உயிர்க்காற்று
- என்கனா
- மனப்பூ
- ஒருமாலைப் பூத்து வரும்
- அன்பூவலம்
- வெண்பூமனம்
- மானாவாரிப்பூ
- இராசாத்தி
# மேலாண்மை பொன்னுசாமி

## குறுநாவல்

- ஈஸ்வர...
- பாசத்தீ
- தழும்பு
- மரம்
- கோடுகள்
# மேலாண்மை பொன்னுசாமி

## நாவல்

- முற்றுகை
- அச்சமே நரகம்
- ஆகாய சிறகுகள்; 1995இல் கல்கியில் வெளிவந்த தொடர்.
- மின்சாரப்பூ
- ஊர்மண்
- முழுநிலா
# மேலாண்மை பொன்னுசாமி

## பரிசுகள்

- 2007 சாகித்திய அகாதமி விருது
- கல்கி சிறுகதை போட்டியில் இரண்டு முறை முதல் பரிசு
- தமிழ் அரசி சிறுகதை போட்டியில் முதல் பரிசு
- ஆனந்த விகடன் பவழ விழா ஆண்டில் முத்திரை பரிசுகள் உள்ளிட்ட பல பரிசுகள்
# மேலாண்மை பொன்னுசாமி

## விருதுகள்

- *மனப் பூ* தொகுப்புக்கு தமிழக அரசின் இலக்கிய விருது
- வட அமெரிக்கத் தமிழ் சங்கப் பேரவையின் "மாட்சிமைப் பரிசு" என்ற கேடயம்.
- உயிர்க் காற்று தொகுப்புக்கு பாரத ஸ்டேட் வங்கியின் இலக்கிய விருது உள்ளிட்ட ஏராளமான விருதுகள்.
# மேலாண்மை பொன்னுசாமி

## சிறப்புகள்

- *சிபிகள்* தொகுப்பு மதுரை காமராஜர் பல்கலைக் கழகத்தில் பாட நூலாக இடம் பெற்றது.
- *பாட்டையா* சிறுகதை பணிரெண்டாடம் வகுப்பு பாடமாக இடம்பெற்றது.
- 10க்கும் மேற்பட்டோர் இவரது படைப்புகளை ஆய்வு செய்து 10க்கும் மேற்பட்டோர் எம்.பில் பட்டம் பெற்றது. நான்கு பேர் முனைவர் பட்டம் பெற்றது.
# மேலாண்மை பொன்னுசாமி

## நாட்டுடைமை

இவரது நூல்கள் 2018ஆம் ஆண்டு தமிழ்நாட்டு அரசால் நாட்டுடைமை யாக்கப்பட்டது.
# ஆர்க்டிக்

**ஆர்க்டிக்** (*Arctic*) என்பது புவியின் வட முனையில் அமைந்துள்ள பகுதியாகும். இது தென் முனையில் உள்ள அண்டார்க்டிக்காவுக்கு எதிர்ப்புறத்தில் உள்ளது. ஆர்க்டிக் பகுதியானது ஆர்க்டிக் பெருங்கடல், மற்றும் கனடா, கிரீன்லாந்து (டென்மார்க்கின் பகுதி), ரஷ்யா, அலாஸ்கா (ஐக்கிய அமெரிக்கா), ஐஸ்லாந்து, நோர்வே, சுவீடன், பின்லாந்து ஆகியவற்றின் சில பகுதிகளை இது உள்ளடக்கியது.  
ஆர்க்டிக் பகுதிகள் பல வகைகளில் வரையறுக்கப்படுகின்றன. பொதுவாக இதன் எல்லை ஆர்க்டிக் வட்டத்தின் வடக்கே (66° 33’வ) அமைந்துள்ளதாகக் கருதப்படுகிறது. இது நள்ளிரவுச் சூரியன், துருவ இரவு ஆகியவற்றின் அண்ணளவான எல்லையைக் குறிக்கும். மேலும் காலநிலை, மற்றும் சூழ்நிலையியல் ஆகியவற்றைக் கொண்டும் ஆர்க்டிக் பகுதிகள் வரையறுக்கப்படுகின்றன. அதாவது, 10&nbsp;°C (50&nbsp;°F) ஜூலை சம வெப்பநிலைக் கோடு பெரும்பகுதி ஆர்க்டிக்கின் மரக் கோட்டைக் குறிக்கும். சமூக மற்றும் அரசியல் ரீதியாக, ஆர்க்டிக் பகுதியானது எட்டு ஆர்க்டிக் நாடுகளின் வடக்குப் பிரதேசங்களைக் குறிக்க்கும்.  
ஆர்க்டிக்கின் பெரும் பகுதி பனிக்கட்டிக் கடலையே கொண்டுள்ளது. அண்மைக்காலமாக பனிக்கட்டிக் கடலின் அளவு வெகுவாகக் குறைந்து வருகிறது. இக்கு பொதுவாக பனிப்பகுதியில் வாழத் தகுதியான உயிரினங்களே (மனிதர் உட்பட) வாழுகின்றன. ஆர்க்டிக் பழங்குடி மக்களின் வாழ்க்கை குளிர்ப்பிரதேசங்களில் வாழ்க்கைமுறைகளுக்கு ஒத்ததாக அமைந்துள்ளது.
# ஆர்க்டிக்

## பெயர் காரணம்

ஆர்க்டிக் என்ற சொல்கிரேக்க மொழிச் சொல்லான *αρκτικός* (*ஆர்க்டிகோஸ்*), "கரடிக்குக் கிட்டவாக, ஆர்க்டிக், வடக்கே" மற்றும் *άρκτος* (*ஆர்க்டோஸ்*), கரடி என்பவற்றில் இருந்து தோன்றியது.
# ஆர்க்டிக்

## காலநிலை

ஆர்க்டிக் காலநிலை குளிர்காலம் மற்றும் குளிர்ந்த கோடை என வகைப்படுத்தப்படும். மழைபொழிவு பெரும்பாலும் பனி வடிவத்தில் வருகிறது. ஆர்க்டிக் பகுதியில் சராசரி ஆண்டு மழை பொழிவு மிக குறைவாக (50 செ.மீ) உள்ளது. அதிக காற்று பனிபொழிவை அதிகமாக்கி தொடர்ந்த பனிப்பொழிவு என்ற மாயையை உருவாக்குகிறது. குளிர்கால சராசரி வெப்பநிலை -40&nbsp;°C (-40&nbsp;°F) இருக்கும். இங்கு காணப்பட்ட மிக குறைந்த வெப்பநிலை சுமார் -68&nbsp;°C (-90&nbsp;°F) ஆகும். கரையோர ஆர்க்டிக் பகுதியில் குளிர்ச்சியான மற்றும் உலர்ந்த உட்பகுதிகளை காட்டிலும் வெப்பநிலை அதிகமாகவும் வலுவான பனிப்பொழிவு கொண்டதாகவும் உள்ளன. ஆர்க்டிக் உலக வெப்பமயமாதலால் பெரிதும் பாதிக்கப்பட்டுள்ளது. ஆர்க்டிக் பனி சுருக்கம் மற்றும் ஆர்க்டிக் மீதேன் வெளியிடுதல் போன்றவை இதற்கு சான்றுகளாகும்.
# ஆர்க்டிக்

## உயிரிகள்

### தாவரங்கள்

ஆர்க்டிக் பகுதியில் தரையில் நெருக்கமான வளர கூடிய குள்ள புதர்கள், புற்கள், மருத்துவ மூலிகைகள், இலைக்கன் போன்ற தாவரங்கள் உள்ளன. மரங்கள் ஆர்க்டிக்கில் வளர முடியாது, ஆனால் அதன் வெப்பமான பகுதிகளில், புதர்கள் 2 மீட்டர் (6 அடி 7 அங்குலம்) உயரம் வரை அடைய முடியும்; Sedges, mosses மற்றும் மரப்பாசிகளை தடித்த அடுக்குகளை உருவாக்க முடியும். ஆர்க்டிக்கின் குளிரான பகுதிகளில், தரை பெரும்பாலும் வெறுமையாக இருக்கும்; பாசிப்பூஞ்சை மற்றும் mosses போன்ற வாஸ்குலர் அல்லாத தாவரங்கள், ஒரு சில வகை புற்கள் மற்றும் forbs (ஆர்க்டிக் பாப்பி போன்றவை) பெரும்பான்மையாக இருக்கும்
# ஆர்க்டிக்

## உயிரிகள்

### விலங்குகள்

ஆர்க்டிக்கில் உள்ள தாவரவுண்ணிகளில் ஆர்க்டிக் முயல், லெம்மிங் போன்றவை அடங்கும். அவை பனி ஆந்தை, ஆர்க்டிக் நரி, ஆர்க்டிக் ஓநாய் போன்றவற்றால் இரையாக்கப்படுகிறது. பனிக்கரடி பனியில் உள்ள கடல் வாழ் உயிரிகளை வேட்டையாட விரும்புகிறது என்றாலும், அதனாலும் தாவரவுண்ணிகளுக்கு ஆபத்து ஆகிறது. பல பறவைகள் மற்றும் குளிர்ச்சியான பகுதிகளில் காணப்படும் கடல் இனங்கள் உள்ளன. பிற நில விலங்குகள் வால்வரின்கள் மற்றும் ஆர்க்டிக் தரை அணில் ஆகும். கடற்பாலூட்டிகளில் சீல், கடற்குதிரை, கடற்பாலூட்டி, ஓர்க்கா திமிங்கலம் மற்றும் பலூகா (திமிங்கிலம்) ஆகிய இனங்கள் அடங்கும்.
# ஆர்க்டிக்

## இயற்கை வளங்கள்

ஆர்க்டிக் மிகுதியான இயற்கை வளங்களை (எண்ணெய், எரிவாயு, தாதுக்கள், நீர், மீன் மற்றும் ஆர்க்டிக் துணைப்பகுதி சேர்க்கப்பட்டால், காடு) கொண்டுள்ளது. நவீன தொழில்நுட்பம் மற்றும் ரஷ்யா பொருளாதார கொள்கையால் குறிப்பிடத்தக்க புதிய வாய்ப்புகளை பெற்றுள்ளது. சுற்றுலா துறையின் ஆர்வமும் அதிகரித்து வருகிறது.  
ஆர்க்டிக், உலகின் கடைசி மற்றும் மிக விரிவான தொடர் காட்டு பகுதிகளில் ஒன்றாகும்; பல்லுயிர் பெருக்கம் மற்றும் மரபணுவமைப்பில் அதன் முக்கியத்துவம் கணிசமானது ஆகும். இப்பகுதியில் மனிதர்களின் எண்ணிக்கை அதிகரித்து இருப்பது முக்கிய வாழ்விடங்கள் துண்டுகளாக காரணமாக இருக்கிறது. ஆர்க்டிக், பூமியின் தண்ணீரில் 20% வைத்திருக்கிறது.
# ஆர்க்டிக்

## ஆய்வு

1937 முதல், முழு ஆர்க்டிக் பகுதியும் சோவியத் மற்றும் ரஷியாவால் ஆராயப்பட்டுள்ளது. 1937 மற்றும் 1991 க்கு இடையில், 88 சர்வதேச துருவ குழுக்கள் நிறுவப்பட்டு நகர்வு பனியில் அறிவியல் குடியேற்றங்கள் இடம்பெற்றன. அவை பனி ஓட்டத்தில் ஆயிரக்கணக்கான கிலோமீட்டர்கள் எடுத்துச்செல்லப்பட்டன.
# ஆர்க்டிக்

## மாசு

ஆர்க்டிக், ஒப்பீட்டளவில் மற்ற பகுதிகளை விட சுத்தமான உள்ளது. எனினும் சில கடினமான உள்ளூர்மயமாக்கப்பட்ட மாசுபாட்டு பிரச்சினைகள் உள்ளன. இந்த மாசு ஆதாரங்களை சுற்றி மக்களின் சுகாதார வாழ்க்கைக்கு ஒரு தீவிர அச்சுறுத்தல் உள்ளது. உலகளாவிய கடல் மற்றும் காற்று நீரோட்டங்கள் காரணமாக ஆர்க்டிக் பகுதி நீண்ட தூர போக்குவரத்து மாசுபடுத்துவான்களிலிருந்து விளைவுகளை சந்திக்கிறது. மேலும் சில இடங்களில் மாசுபாட்டின் அடர்த்தி நகர்ப்பகுதிகளில் அளவை தாண்டி உள்ளது.
# ஆர்க்டிக்

## ஆர்க்டிக் நீர்பகுதிகள்

- ஆர்க்டிக் பெருங்கடல்
- பப்பின் விரிகுடா
- பியூபோர்ட் கடல்
- பேரன்ட்ஸ் கடல்
- பெரிங் கடல்
- பெரிங் நீரிணை
- சுக்ஷி கடல்
- டேவிஸ் ஜலசந்தி
- டென்மார்க் நீரிணை
- கிழக்கு சைபீரிய கடல்
- கிரீன்லாந்து கடல்
- ஹட்சன் விரிகுடா
- கரா கடல்
- லப்டெவ் கடல்
- நரேஸ் ஜலசந்தி
- நோர்வே கடல்
# ஆர்க்டிக்

## ஆர்க்டிக் நிலப்பகுதிகள்

| அலாஸ்கா | அமெரிக்க ஐக்கிய நாடு | ஐக்கிய அமெரிக்காவின் அரசியல் பிரிவுகள் |  |
| --- | --- | --- | --- |
| அலூசியன் தீவுகள் | அமெரிக்க ஐக்கிய நாடு | அலாஸ்கா தீவுக்கூட்டம் |  |
| ஆர்க்காங்கெல்சிக் ஓபலாசுத்து | உருசியா | ரஷ்யாவின் கூட்டாட்சி அமைப்புகள் |  |
| கனடிய ஆர்டிக் தீவுகள் | கனடா | கனடிய தீவுகள் |  |
| டயயோமீடு தீவு | உருசியா | தீவு |  |
| டயயோமீடு தீவு (சிறியது) | அமெரிக்க ஐக்கிய நாடு | தீவு |  |
| பின்மார்க் | நோர்வே | மாகாணம் |  |
| பிரான்சு ஜோசப்லாந்து | உருசியா | ரஷ்யாவின் கூட்டாட்சி அமைப்புகள் தீவுகள் |  |
| கிறீன்லாந்து | டென்மார்க் | சுயாட்சி நாடு |  |
| கிரிம்சே | ஐசுலாந்து | தீவு |  |
| ஜான் மேயன் | நோர்வே | தீவு |  |
| லேப்லாந்து | பின்லாந்து | பின்லாந்து பகுதி |  |
| லேப்லாந்து | சுவீடன் | சுவீடன் பகுதி |  |
| புதிய சைபீரிய தீவுகள் | உருசியா | தீவுகள் |  |
| நோர்லாந்து | நோர்வே | நோர்வே பகுதி |  |
| நோர்போட்டன் | சுவீடன் | சுவீடன் பகுதி |  |
| வடமேற்கு நிலப்பகுதிகள் | கனடா | கனடா பகுதி |  |
| நோவாயா சேமல்யா | உருசியா | ரஷ்யாவின் கூட்டாட்சி அமைப்புகள் தீவுகள் |  |
| நுனாவிக் | கனடா | வட கியூபெக் |  |
| நுனாவுட் | கனடா | கனடா பகுதி |  |
| உருசிய ஆர்க்டிக் தீவுகள் | உருசியா | தீவுகள் |  |
| லேப்லாந்து | நோர்வே, சுவீடன், பின்லாந்து, உருசியா | பென்னோச்கான்டியா பகுதி |  |
| சேவ்ர்னாயா சேமல்யா | உருசியா | ரஷ்யாவின் கூட்டாட்சி அமைப்புகள் தீவுகள் |  |
| சைபீரியா | உருசியா | பிராந்தியம் |  |
| ஸ்வால்பார்ட் | நோர்வே | ஸ்வால்பார்ட் தீவுகள் |  |
| ட்ரோம்ஸ் | நோர்வே | நோர்வே பிராந்தியம் |  |
| யூக்கான் | கனடா | கனடா பிராந்தியம் |  |
| ரான்கேல் தீவு | உருசியா | சபோவேட்னிக் | } |
# அறபுத் தீபகற்பம்

**அறபுத் தீபகற்பம்** (*Arabian Peninsula*), என்பது ஆப்பிரிக்காவுக்கும் ஆசியாவுக்கும் இடையில் தென்மேற்கு ஆசியாவில் உள்ள ஒரு தீபகற்பம் ஆகும். எண்ணெய், இயற்கை எரிவளி ஆகியன இங்கு பெருமளவில் கிடைப்பதால் இப்பகுதி மத்திய கிழக்கில் ஒரு முக்கியத்துவம் வாய்ந்த பகுதி ஆகும்.
# அறபுத் தீபகற்பம்

## புவியியல்

அறபுத் தீபகற்பத்தின் தெற்கே செங்கடல், அக்காபா வளைகுடா, தென்கிழக்கே அராபியக் கடல் (இந்தியப் பெருங்கடலின் பகுதி), வடகிழக்கே ஓமான் வளைகுடா, ஹோர்முஸ் நீரிணை, பாரசிக வளைகுடா ஆகியன அமைந்துள்ளன. இதன் வடக்கு எல்லையில் ஈரான், ஈராக்கிய மலைத்தொடரான சக்ரோசு மலைத்தொடர்கள் உள்ளது.  
புவியியல் ரீதியாக இப்பகுதி ஈராக்கின் மேற்குப் பகுதியையும், சிரியாவின் சில பகுதிகளையும் கொண்டுள்ளது. அரசியல் ரீதியாக இது ஆசியாவின் ஏனையப் பகுதிகளை யூபிரேட்டிஸ் ஆறுகளினால் பிரிக்கிறது.  
பின்வரும் நாடுகள் அறபுத் தீபகற்பத்தில் தற்போது அடங்குகின்றன:  
- பஹ்ரேய்ன், குடாவின் கிழக்குக் கரையில் உள்ள தீவு நாடு
- ஈராக்
- இஸ்ரேல்
- குவெய்த்
- லெபனான்
- ஓமான்
- பாலஸ்தீனம்
- கட்டார்
- சவுதி அரேபியா
- சிரியா
- ஜோர்தான்
- ஐக்கிய அரபு அமீரகம்
- யேமன்  
இவற்றில் ஆறு நாடுகள் மட்டுமே அரசியல் ரீதியாக அறபுத் தீபகற்பத்தில் அடங்குகின்றன. இவை அரபு வளைகுடா நாடுகள் என்ற அமைப்பை உருவாக்கியுள்ளன.  
2008 மதிப்பீட்டின்படி, இத்தீபகற்பத்தின் மக்கள் தொகை 77,983,936 ஆகும்.
# அறபுத் தீபகற்பம்

## வரலாறு

130,000 ஆண்டுகளுக்கு முன்பு அராபிய தீபகற்பத்தில் மனித வாழ்விடங்களுக்கான ஆதாரங்கள் காணப்படுகின்றன. ஆப்பிரிக்காவிலிருந்து அரேபியாவிற்கு குடியேறிய முதல் மனித இடம்பெயர்வு சுமார் 90,000 ஆண்டுகளுக்கு முந்தையது என்பதன் சான்றாக நெபுட் பாலைவனத்தில் உள்ள அல் வுஸ்டாவில் ஹோமோ சேபியன் புதைபடிவ விரல் எலும்பு கண்டுபிடிக்கப்பட்டது.  
வடமேற்கு சவுதி அரேபியாவில் உள்ள டி'ஸ் அல் கடாவில் கண்டுபிடிக்கப்பட்ட பிற விலங்குகளின் புதைபடிவங்களுடன் மத்திய பாலியோலிதிக் காலத்திலிருந்து வந்த கல் கருவிகள், ஹோமினிட்கள் 300,000 முதல் 500,000 ஆண்டுகளுக்கு முன்பு அராபியாவில் குடியேறியதை குறிக்கலாம். அரேபிய தீபகற்பத்தில் மனித வாழ்விடம் சுமார் 106,000 முதல் 130,000 ஆண்டுகளுக்கு முந்தையது என்பதற்கான சான்றுகள் உள்ளன.
# அறபுத் தீபகற்பம்

## வரலாறு

### இஸ்லாத்தின் எழுச்சி

ஏழாம் நூற்றாண்டில் அராபிய தீபகற்பத்தில் இஸ்லாம் எழுச்சி கண்டது. கி.பி. 570 இல் இறைத்தூதர் முகமது நபி மக்காவில் பிறந்தார்கள். கி.பி 610 இல் அவரது 40வது வயதில் நபித்துவம் பெற்று பிரச்சார பணியை தொடங்கினார்கள். கி.பி 622 இல் மக்காவில் இருந்து மதீனா நகரிற்கு குடிபெயர்ந்தார்கள். அங்கிருந்து அவர் அரேபிய பழங்குடியினரை ஒன்றிணைத்து அரேபிய தீபகற்பத்தில் முஸ்லீம் சமூகத்தை உருவாக்கினார்கள். முஹம்மது நபி அரேபிய தீபகற்பத்தில் புதிய ஒருங்கிணைந்த அரசியலை நிறுவினார்கள். கி.பி 632 இல் முஹம்மது நபியின் மரணத்திற்கு பின் முஸ்லீம் சமூகத்தின் தலைவராக (கலீபா) முகம்மது நபியின் உற்ற தோழரான அபூபக்கர் (ரலி) அவர்கள் பொறுப்பேற்றார்கள். இவர்களது ஆட்சிக் காலத்தில் பைசாந்தியப் பேரரசு முறியடிக்கப்பட்டது. கி.பி. 634 இல் அபூபக்கர் (ரலி)யின் இறப்பிற்கு பிறகு முறையே உமர் இப்னு கத்தாப்(ரலி), உதுமான் (ரலி), அலி (ரலி) ஆகியோர் ஆட்சியாளர்களாக பதவி வகித்தனர். முதல் நான்கு கலீபாக்களும் குலபாஉர் ராஷிதீன்கள் (நேர்வழிகாட்டப்பட்ட கலீபாக்கள்) என்று அழைக்கப்படுகிறார்கள். குலபாஉர் ராஷிதீன்கள், அவர்களிக்கு பின் வந்த உமையாக்களின் ஆட்சிகளில் இஸ்லாமிய சாம்ராஜ்ஜியம் வடமேற்கு இந்திய துணைக் கண்டம், மத்திய ஆசியா, மத்திய கிழக்கு, வட ஆபிரிக்கா, தெற்கு இத்தாலி மற்றும் ஐபீரிய தீபகற்பத்தில் இருந்து பைரனீஸ் வரை விரிவடைந்தது. மேலும் பைசாந்திய பேரரசு, பாரசீக சாம்ராஜியம் என்பன கைப்பற்றபட்டன.  
சவூதி அராபிய நகரங்களான மக்கா, மதீனா முஸ்லிம்களின் புனிதஸ்தலங்களாகும். இஸ்லாத்தின் ஐம்பெரும் கடமைகளில் ஒன்றான ஹஜ் புனித யாத்திரை மக்காவிற்கு சென்று கஃபாவை தரிசிப்பதாகும். மதீனாவில் மஸ்ஜித் அல்-நபவி பள்ளிவாயலில் நகரில் முகம்மது நபியின் அடக்கஸ்தலம் காணப்படுகின்றது. 7 ஆம் நூற்றாண்டிலிருந்து, மக்கா மற்றும் மதீனா உலகெங்கிலும் உள்ள ஏராளமான முஸ்லிம்களுக்கான புனித யாத்திரை தலங்களாக மாறின.
# அறபுத் தீபகற்பம்

## வரலாறு

### அரபுக் கிளர்ச்சி

20 ஆம் நூற்றாண்டின் முற்பகுதியில் அரபுக் கிளர்ச்சி மற்றும் உதுமானிய பேரரசின் சரிவு ஆகிய வரலாற்று முக்கியத்துவம் வாய்ந்த நிகழ்வுகள் நிகழ்ந்தன. சிரியா<nowiki/>வின் அலெப்போவில் இருந்து யேமனில் ஏடன் வரை உதுமானிய பேரரசில் இருந்து விடுதலை பெறுவதற்காக செரிப் ஹூசைன் பின் அலியினால் 1916 இல் அரபுக்கிளர்ச்சி அறிவிக்கப்பட்டது. இந் நிகழ்வுகளைத் தொடர்ந்து மன்னர் அப்துல் அஸீஸ் இப்னு சவுத்தின் கீழ் சவூதி அரேபியாவிற்கான அடித்தளம் அமைக்கப்பட்டது. 1902 இல் ரியாத்தை கைப்பற்றினார். பின் போரிட்டு பிற பகுதிகளையும் கைப்பற்றினார் 1932 இல் தற்போதைய சவூதி அரேபியா உருவானது.
# அறபுத் தீபகற்பம்

## வரலாறு

### எண்ணெய் இருப்பு

1930ம் ஆண்டுகளில் ஏராளமான எண்ணெய் இருப்புக்கள் கண்டுபிடிக்கப்பட்டன. அதன் உற்பத்தி ஏமனைத் தவிர்த்து பிராந்தியத்தின் அனைத்து நாடுகளுக்கும் பெரும் செல்வத்தை சேர்த்தன.
# அறபுத் தீபகற்பம்

## வரலாறு

### வளைகுடா போர்

1990 ஆம் ஆண்டுகளில் ஈராக் குவைத் மீது படையெடுத்தது. குவைத்தின் மீதான படையெடுப்பு வளைக்குடா போரிற்கு வழிவகுத்தது. எகிப்து, கத்தார், சிரியா மற்றும் சவூதி அரேபியா ஆகியவை ஈராக்கை எதிர்க்கும் ஒரு பன்னாட்டு கூட்டணியை அமைத்தன. ஜோர்தான் மற்றும் பாலஸ்தீனம் ஈராக்கிற்கு ஆதரவளித்ததன் விளைவாக பல அரபு நாடுகளுக்கிடையேயான உறவுகள் சிதைந்தன.
# அறபுத் தீபகற்பம்

## வரலாறு

### ஏமனில் அரபு வசந்தம்

2011 ஆம் ஆண்டில் அரபிய வசந்தம் எழுச்சி ஏமனை வந்தடைந்தது. ஏமன் மக்கள் சனாதிபதி அலி அப்துல்லா சலாவின் மூன்று தசாப்த கால ஆட்சிக்கு எதிராக வீதிக்கு வந்தனர். இந்த ஆர்ப்பாட்டம் ஆளும் பொது மக்கள் காங்கிரஸ் (ஜிபிசி) மற்றும் சலேவின் சன்ஹானி குலத்தில் விரிசல்களுக்கு வழிவகுத்தது. சலா தனது சனாதிபதி பதவியைக் காப்பாற்ற சலுகை மற்றும் வன்முறை தந்திரோபாயத்தைப் பயன்படுத்தினார். சலா பல முயற்சிகளுக்குப் பிறகு வளைகுடா ஒத்துழைப்பு கவுன்சில் மத்தியஸ்தத்தை ஏற்றுக்கொண்டார். இறுதியில் அவர் துணை ஜனாதிபதி ஹாதியிடம் அதிகாரத்தை வழங்கினார்.
# அறபுத் தீபகற்பம்

## தொழில்துறைகள்

எண்ணெய் மற்றும் எரிவாயு பிரித்தெடுத்தல் மற்றும் சுத்திகரிப்பு என்பன அரேபிய தீபகற்பத்தின் முக்கிய தொழில்துறை நடவடிக்கைகள் ஆகும். இந்ந பிராந்தியத்தில் செயல்படும் கட்டுமானத் துறையும் உள்ளது. எண்ணெய் தொழிலால் பல நகரங்கள் செழிப்புற்று விளங்குகின்றன. கட்டுமானத் துறையைப் போல பணித்துறையில் நிதி மற்றும் தொழில்நுட்ப நிறுவனங்களும் ஆதிக்கம் செலுத்துகின்றன. கம்பளம்-நெசவு போன்ற பாரம்பரிய கைவினைப்பொருட்கள் அரேபியாவின் கிராமப்புறங்களில் காணப்படுகின்றன.
# தேரையர்

**தேரையர்** என்பவர் சித்தர்களில் ஒருவர். இவரது இயற்பெயர், ராமதேவன் என்கிறது அபிதான சிந்தாமணி. பதார்த்த குண சிந்தாமணி, நீர்க்குறி, நெய்க்குறி சாத்திரம், தைலவருக்கச் சுருக்கம் போன்ற நூல்கள் அவற்றுள் சில. வைத்திய யமக வெண்பா, மணிவெண்பா மருந்துப்பாரதம் என்றெல்லாம் அவர் எழுதிய நூல்களே, இன்றைய ஆயுர்வேத மருத்துவத்திற்கு அடித்தளமாக இருக்கின்றன.
# தேரையர்

## வரலாறு

இராமதேவனின் குரு தர்மசௌமினி என்ற முனிவர். இராமதேவன் அகத்தியரின் மாணாக்கர். ராமதேவன், அகத்தியரின் வைத்திய ஞானம் முழுவதையும் ஈடுபாட்டுடன் கற்றுத் தெளிந்தார்.  
காசிவர்மன் என்று அரசன் ஒருவனின் காது வழியே உள்ளே நுழைந்து உச்சந்தலைக்குள் நுழைந்து கொண்டு அவனைக் கடுமையான தலைவலிக்குள்ளாக்கிய தேரை ஒன்றைத் தனது சமயோசிதச் செயலால் வெளியேற்றியதை அடுத்து இவர் தேரையர் என அழைக்கப்பட்டதாகக் கூறுவர்.  
தேரையர் பல அரிய மருந்துகளைக் கண்டறிந்து நூல்களாக எழுதினார்.
# தேரையர்

## தலை முழுகுதல் குறித்த தேரையர் பாடல்

"கேளு அருக்கன் பலன் தான் அழகை மாற்றும்  
கெடியான திங்கள் பலன்தான் பொருளுண்டாகும்  
பாலு செவ்வாய் பலன் தான் உயிரை மாய்க்கும்  
பாங்கான புதன் பலன் தான் மதியுண்டாகும்  
தாளு வியாழன் பலன் தான் கருத்தை போக்கும்  
தப்பாது வெள்ளி பலன் கடனே செய்யும்  
நாளு சனியின் பலன்தான் எண்ணெய் மூழ்க  
நட பொருளும் சகதனமும் வரும் சாதிப்பாயே."  
- தேரையர் -  
ஞாயிற்று கிழமைகளில் தலை முழுகினால் உடல் அழகை மாற்றிவிடும், திங்கள் கிழமைகளில் தலை முழுகினால் பொருள் சேரும், செவ்வாயில் முழுகினால் உயிரை மாய்க்கும் நிலை ஏற்படலாம். புதன் கிழமைகளில் தலை முழுகினால் சிறந்த அறிவு வளர்ச்சி உண்டாகும். வியாழன் முழுகினால் அறிவு மந்தமாகும். வெள்ளிக்கிழமைகளில் தலை முழுகினால் கடன் உண்டாகும். சனிக்கிழமைகளில் தலை முழுகினால் நற் பெயரும் நல்ல நண்பர்களும் உண்டாகும் என்கிறார்.
# தேரையர்

## சமாதி

தேரையர் மேற்குத் தொடர்ச்சி மலையில் தென்காசி பகுதியில் உள்ள தோரனமலையில் சமாதியடைந்ததாக கருதுகின்றனர்.
# திவ்யமணி

**திவ்யமணி** கருநாடக இசையின் 48ஆவது மேளகர்த்தா இராகமாகும். முத்துசுவாமி தீட்சிதர் பாரம்பரியத்தில் 48ஆவது இராகத்திற்குப் பெயர் **ஜீவந்திகா**.
# திவ்யமணி

## இலக்கணம்

| அவரோகணம்: | ஸ் நி<sub>3</sub> த<sub>3</sub> ப ம<sub>2</sub> க<sub>2</sub> ரி<sub>1</sub> ஸ | } |
| --- | --- | --- |  
- *வசு* என்றழைக்கப்படும் 8ஆவது வட்டத்தில் (சக்கரத்தில்) 6 ஆவது மேளம்.
- இந்த இராகத்தில் வரும் சுரங்கள்: ஸட்ஜம், சுத்த ரிஷபம்(ரி<sub>1</sub>), சாதாரண காந்தாரம்(க<sub>2</sub>), பிரதி மத்திமம்(ம<sub>2</sub>), பஞ்சமம், ஷட்சுருதி தைவதம்(த<sub>3</sub>), காகலி நிஷாதம்(நி<sub>3</sub>) ஆகியவை.
- இதன் மத்திமத்தை சுத்த மத்திமாக மாற்றினால் இராகம் ரூபவதி (12) ஆகும்.
- கிரக பேதத்தின் வழியாக எந்த மேளகர்த்தா இராகமும் தோற்றுவிக்காது (மூர்ச்சனாகாரக மேளம் அல்ல).
# திவ்யமணி

## உருப்படிகள்

| கிருதி | *லீலகானு ஜூசே* | தியாகராஜர் | ஆதி |  |
| --- | --- | --- | --- | --- |
| கிருதி | அப்பா முருகா | கோடீஸ்வர ஐயர் | ஆதி | } |
# தவளாம்பரி

**தவளாம்பரி** கருநாடக இசையின் மேளகர்த்தா இராகங்களில் 49ஆவது இராகம் ஆகும். அசம்பூர்ண பத்ததியில் 49ஆவது இராகத்திற்கு **தவளாங்கம்** என்ற பெயர் கொடுக்கப்பட்டுள்ளது.
# தவளாம்பரி

## இலக்கணம்

| அவரோகணம்: | ஸ் நி<sub>1</sub> த<sub>1</sub> ப ம<sub>2</sub> க<sub>3</sub> ரி<sub>1</sub> ஸ | } |
| --- | --- | --- |  
- இது *பிரம்ம* என்றழைக்கப்படும் 9ஆவது வட்டத்தில் (சக்கரத்தில்) முதல் மேளம்.
- இந்த இராகத்தில் ஷட்ஜம், சுத்த ரிஷபம் (ரி<sub>1</sub>), அந்தர காந்தாரம்(க<sub>3</sub>), பிரதி மத்திமம்(ம<sub>2</sub>), பஞ்சமம், சுத்த தைவதம்(த<sub>1</sub>), சுத்த நிஷாதம் (நி<sub>1</sub>) ஆகிய சுரங்கள் வருகின்றன.
- இதன் மத்திமத்தை சுத்த மத்திமமாக மாற்றினால் இராகம் காயகப்பிரியா (13) ஆகும்.
- கிரக பேதத்தின் வழியாக எந்த மேளகர்த்தா இராகமும் தோற்றுவிக்காது (மூர்ச்சனாகாரக மேளம் அல்ல).
# தவளாம்பரி

## உருப்படிகள்

| கிருதி | *ஸ்ரீ வாணி புச்தகபானி* | மங்களம்பள்ளி பாலமுரளிகிருஷ்ணா | ஆதி |  |
| --- | --- | --- | --- | --- |
| கிருதி | *சிருங்காராதி* | முத்துசாமி தீட்சிதர் | கண்ட ஏக | } |